Name It T-Shirt Darne Dress Blues | Babykleding | Baby-Dump
Home Babykleding	Opruiming!	Name It T-Shirt Darne Dress Blues
Super leuk t-shirtje van het merk Name It. Dit shirtje is geheel donkerblauw van kleur met de tekst ''Born Lazy!" Versindaba » Blog Archive » Johann Lodewyk Marais. Garissa
Friday, July 24th, 2015 | Gedigte.
7 Kommentare op “Johann Lodewyk Marais. Garissa”
July 26th, 2015 at 8:34 am
Johann, ons menslike natuur laat nie veel aan die verbeelding oor nie. Dink jy die “laggende mans” het die vergryp vir die grap gaan pleeg, of was daar erns in hul missie? Losbandigheid of strategie?
July 26th, 2015 at 10:47 pm
Waldemar Gouws, al-Shabaab het ongetwyfeld ‘n missie en ‘n strategie. Baie van hulle vegters put inspirasie uit die lewe en werk van die groot Somaliese digter en rewolusionêr Mohamed Abdullah Hassan (1865-1920). Ek het elders ‘n gedig oor hom gepubliseer.
Indien julle dit nie ken nie:
Klaus Theweleit, “Das Lachen der Täter: Breveik u.a., Psychogramm der
Tötungslust ” (2015) ondersoek die verskynsel laggende moordenaars.
Tydens navorsing vir sy doktorale proefskrif “Männerphantasien” (1977)
ontdek Theweleit dat die moordenaars van Rosa Luxemburg en Karl
Liebknecht hierdie moorde met skaterlag gevier het. Ook dat Duitse
weermagsoldate in Britse oorlogsgevangenekampe mekaar vertel het
van persoonlike gruweldade en luidkeels gelag het.
Dankie, Johann en Engela. Nou wonder ek oor watter spektrum die sg. bevrydende lag nie alles kan laat loskom nie.
July 29th, 2015 at 10:18 am
Ek is so lief vir die wyse waarop jy suiwer Afrikaans besig, Johann! Jou punktuasie is altyd puik en die somber, nugter trant pas by die onderwerp. Die rustige trek van die nomades staan in direkte teenstelling met die onheilspellende konnotasie van doempalms en krysende kraaie, laasgenoemde boodskappers van God. Die effektiewe aanwend van inversie in die intree- en slotreëls, dui die natuur se onverstoorbare gang aan, waar die bruin water asof omarmend gekontrasteer word met die skielike bloedvloeiing, en die halsoorkop vlug, tussen die eerste en laaste reël. Die lang- aa en e-klanke van — “… sandale
stukkies vleis, hare en repe klere …” simuleer ook verder die stadige gang van die Tana, so asof die leser gedwing word om teen stadige spoed die implikasies te besef (en tot verantwoording geroep word, namens die moordenaars!) van die onverwagte slagting. Dankie dat jy my so meevoer! GRINNIK Ek geniet jou waarnemings, wat jy so noukeurig digterlik opteken.
August 1st, 2015 at 2:50 pm
Myra Lochner, dankie vir die vriendelike woorde en simpatieke lees van “Garissa”. Ek deel ‘n bietjie later my gedig oor die Somaliër Mohamed Abdullah Hassan.
Bo die inwoners in wit en swart buibuis
en gedreun van ou motors en taxi’s
pronk die ruiterbeeld van die Mad Mullah
op sy pedestal oor Mogadisjoe.
As stigter van die Derwisj en vegter
teen oprukkende Italiaanse,
Britse en Ethiopiese magte
het hy bevele soos sweepslae laat klap.
Agter dié magtige lê die volksmond
vol van die verhale en legendes
van een wat lang reise aangepak het:
Mombasa en Kartoem gesien
en in Mekka en Madinah kon kniel;
gedigte geskryf het oor sy vriende,
om oorwinning te vier, tot God te bid
en die vyand vir ewig te vervloek.
In die mense is beelde ingejaag
van heiligheid, oorwinning en lewe
wat in die are vloei van Siad Barre,
krygshereen die brandarmes
en verdof in die blik van die ruiter
op sy perd hoog bo Mogadisjoe;
en voorlopig sterf in die mond vol grond
van die eerste vegter van al-Shabaab
op die pad van die dor Somalië.